
RADVILIŠKIO RAJONO SAVIVALDYBĖS MERAS

POTVARKIS 
DĖL ĮGALIOJIMŲ SUTEIKIMO
	
2026 m. gegužės       d. Nr. M-               (2.5)
Radviliškis

Vadovaudamasis Lietuvos Respublikos vietos savivaldos įstatymo 27 straipsnio 4 dalimi: 
1. Įgalioju Radviliškio rajono savivaldybės administracijos direktorę Raimondą Balinskienę:
1.1. tvirtinti detaliuosius planus ir vietovės lygmens specialiojo teritorijų planavimo dokumentus;
1.2. įstatymų nustatytais atvejais tvirtinti žemėtvarkos planavimo dokumentus;
1.3. priimti sprendimus dėl žemės sklypų pagrindinės žemės naudojimo paskirties ir (ar) būdo keitimo;
1.4.  išduoti sutikimus ir priimti sprendimus dėl savivaldybės patikėjimo teise valdomos valstybinės žemės naudojimo, kurie susiję su: žemės valdytojo pritarimu Lietuvos Respublikos teritorijų planavimo įstatyme nustatytais atvejais, statytojo teisės įgyvendinimu, susisiekimo komunikacijų, inžinerinių tinklų tiesimu, veikla vandens telkiniuose ir žemės gelmių tyrimu; valstybinės žemės nuomos teisės perleidimu ar įkeitimu; teritorijų, kuriose taikomos specialiosios žemės naudojimo sąlygos, nustatymu; sandoriu ir administraciniu aktu nustatomų servitutų Lietuvos Respublikos žemės įstatyme nustatytais atvejais; bendraturčio teisių įgyvendinimu; žemės sklypo ribų paženklinimo akto ir (ar) žemės sklypo plano, žemės sklypo dalių plano pasirašymu ir (ar) tvirtinimu, pasirašyti priėmimo–perdavimo aktą dėl savivaldybės patikėjimo teise valdomų valstybinės žemės sklypų perdavimo centralizuotai valdomo valstybės turto valdytojui valdyti patikėjimo teise;
1.5. Žemės įstatyme nustatytais atvejais ir tvarka priimti sprendimus ir pasirašyti sutartis dėl savivaldybei patikėjimo teise valdyti perduotų valstybinės žemės sklypų (jų dalių) nuomos ir (ar) jų perdavimo neatlygintinai naudotis ir informaciją apie priimtus sprendimus skelbti savivaldybės interneto svetainėje; 
1.6. išduoti sutikimus laikinai naudotis žemės ūkio veiklai vykdyti žemės sklypais nesuformuotais laisvos valstybinės žemės fondo žemės plotais, patikėjimo teise valdomais savivaldybių;
1.7. rengti su išvardintais įgaliojimais susijusius atsakymus pareiškėjams.
2. Pripažįstu netekusiu galios Radviliškio rajono savivaldybės mero 2024 m. liepos 5 d. potvarkį Nr. M-379 (2.5 E) „Dėl įgaliojimų suteikimo“. 
3. Nustatau, kad šiuo potvarkiu suteikti įgaliojimai galioja iki Radviliškio rajono savivaldybės mero įgaliojimų pabaigos.
4. Nurodau, kad šis potvarkis ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

